ส่งออกหวั่นบาทแข็ง แห่ขายดอลลาร์ก่อน
แนวโน้มเงินบาทแข็งค่าต่อ ผู้ส่งออกห่วงรายได้ลด จ้องจังหวะขายดอลลาร์รับรู้กำไรก่อน ด้านทุนสำรองประเทศเพิ่ม 1,600 ล้าน
19 ส.ค. 2560

โพสต์ทูเดย์ - แนวโน้มเงินบาทแข็งค่าต่อ ผู้ส่งออกห่วงรายได้ลด จ้องจังหวะขายดอลลาร์รับรู้กำไรก่อน ด้านทุนสำรองประเทศเพิ่ม 1,600 ล้านนายจิติพล พฤกษาเมธานันท์ นักกลยุทธ์ตลาดเงินตลาดทุน ธนาคารกรุงไทย เปิดเผยว่า ในสัปดาห์หน้าเงินบาทยังมีแนวโน้มแข็งค่าต่อ คาดว่าจะอยู่ในกรอบ 33.00-33.50 บาท/ดอลลาร์สหรัฐ กรอบล่างปรับขึ้นจาก 33.20 บาท เนื่องจากฝั่งดอลลาร์ยังมีปัญหาความเชื่อมั่น บวกมีสถานการณ์ในคาบสมุทรเกาหลี และนักลงทุนมองความเสี่ยงลดลง (Risk off) ทำให้มีเงินไหลเข้ามาลงทุนต่อเนื่องหนุนเงินบาทแข็งขณะที่จะมีการประกาศอัตราการเติบโตทางเศรษฐกิจ (จีดีพี) ไตรมาส 2 ปีนี้ คาดว่าจะโต 3.4-3.5% ดีขึ้นจากไตรมาสแรกประมาณ 1% บวกทิศทางส่งออกยังดี ทำให้มีการนำรายได้ที่เป็นดอลลาร์มาขายต่อเนื่อง เพราะผู้ส่งออกบางส่วนห่วงเงินบาทจะแข็งค่าขึ้นไปอีกจนกระทบกำไรลดลง กลายเป็นแรงกดดันเงินบาทปรับแข็งค่าขึ้นได้อีกสรุปการซื้อขายเงินบาทเมื่อวันที่ 18 ส.ค.ที่ผ่านมา เปิดตลาดที่ระดับ 33.27 บาท/ดอลลาร์ ช่วงเย็นใกล้ปิดตลาดแข็งค่ามาอยู่ที่ 33.21 บาทธนาคารแห่งประเทศไทย รายงานทุนสำรองประเทศสุทธิ ณ วันที่ 11 ส.ค.ปีนี้อยู่ที่ 2.233 แสนล้านดอลลาร์ เพิ่มขึ้น 1,600 ล้านดอลลาร์สหรัฐ สะท้อนการเข้าดูแลตลาดใกล้ชิดของทางการ